Veľký prepočet príplatkov za prácu od januára. Vieme, o koľko budú vyššie. Minimálna mzda sa totiž zvýšila, v roku 2027 bude 972 eur

Dohoda medzi odbormi a zamestnávateľmi neprišla, nastupuje preto zákonný automat. Minimálna mzda na Slovensku od januára 2027 vzrastie zo súčasných 915 na 972 eur v hrubom. Zamestnanci si tak polepšia o 57 eur mesačne. Vyššia bude aj hodinová mzda a automaticky porastú príplatky za sobotu, nedeľu či nočnú prácu. Prepočítali sme, koľko môže človeku zostať na účte.